ཕྱི་ལོ་༢༠༠༥ལོར་ས་རཱ་བོད་ཀྱི་མཐོ་སློབ་ནས་གསར་དུ་དགེ་འོས་ཐོན་པའི་སློབ་མ་རྣམས་ལ་ཟླ་བ་གསུམ་གྱི་རིང་ཤེས་ཡོན་སྲིད་བྱུས་ཀྱི་དགོངས་དོན་དང་འཚམས་པའི་དམིགས་བསལ་དགེ་རྒན་འོས་སྦྱོང་ཞིག་གོ་སྒྲིག་གནང་བ་དང༌།ལོ་དེའི་ཟླ་༡༠ཚེས་༡༠ཉིན་བཞུགས་སྒར་དྷ་རམ་ས་ལར་མེས་དབོན་གཙུག་ལག་དཔེ་སྟོན་སློབ་གྲྭ་དབུ་འཛུགས་བསྐྱངས་ཏེ་སྔོན་འགྲོ་ནས་འཛིན་རིམ་གསུམ་པ་བར་གྱི་འཕྲལ་སེལ་སློབ་འཁྲིད་རྩ་འཛིན་ཞིག་གཏན་འབེབས་དང་སྦྲགས་སློབ་ཚན་གྱི་རྣམ་གྲངས་དང་དམིགས་ཚད་ལམ་སྟོན་གནང་བ་ལྟར་སློབ་འཁྲིད་ལག་བསྟར་བྱེད་བཞིན་ཡོད།